Thread:User talk:Fulup/Hizivadenn/hizivadur/reply

-adenn a verk udb. a vez graet en ur wech, un taol gant ub., pe neuze kementad udb. zo bet kaset da benn. Ur skubadenn : un taol-skubañ. -adur a verk un disoc'h fetis. Ar skubadur : al loustoni bet skubet. -erezh a verk an ober, an teknik -idigezh a verk kas da benn un ober, un argerzh, alies udb. kaset da benn en un taol ivez pe a seller outañ adalek deroù an ober betek ar fin anezhañ. Goude-se, dit da welet, hervez ar pezh a fell dit pouezañ warnañ. Soutilderioù a gaver e lostgerioù brezhonek zo na adkaver ket e yezhoù all.